Η χρήση μεθόδων πολυκριτηριακής ανάλυσης στη βιώσιμη διαχείριση παράκτιων ζωνών: εφαρμογή της μεθόδου Αναλυτικής Ιεραρχικής Διαδικασίας στην περιοχή της Νέας Αγχιάλου Μαγνησίας
Creators: name: Τσαούσης, Θεόδωρος Νικολάου
Publisher: name: Aristotle University of Thessaloniki
Year: 2018
Subjects: Διαχείριση Παράκτιας Ζώνης
Πολυκριτηριακή Ανάλυση
Εκτίμηση Περιβαλλοντικών Επιπτώσεων
Coastal Zone Management
Multicriteria Analysis
Environmental Impact Assessment

description: Βασικό αντικείμενο της διπλωματικής εργασίας αποτελεί η αξιολόγηση των επιπτώσεων ορισμένων σεναρίων διαχείρισης παράκτιας ζώνης με τη χρήση πολυκριτηριακής ανάλυσης, στα πλαίσια ενός στρατηγικού σχεδιασμού της παράκτιας περιοχής Νέας Αγχιάλου Μαγνησίας. Στο πρώτο κεφάλαιο πραγματοποιείται βιβλιογραφική ανασκόπηση σχετικά με τη διαχείριση του παράκτιου χώρου. Η παράκτια ζώνη συνιστά τη γεωμορφολογική περιοχή εκατέρωθεν της ακτογραμμής, στην οποία αλληλοεπιδρούν το χερσαίο με το θαλάσσιο περιβάλλον μαζί με τις ανθρώπινες δραστηριότητες. Τα μοναδικά χαρακτηριστικά που συγκεντρώνονται στις παράκτιες περιοχές (όπως αξιόλογα και ευαίσθητα οικοσυστήματα ή ανθρωπογενείς διεργασίες σε κοινωνικό και οικονομικό επίπεδο) επιβεβαιώνουν την σπουδαιότητά τους, ενώ παράλληλα οι αυξανόμενες περιβαλλοντικές πιέσεις, που ασκούνται στον παράκτιο χώρο, εγείρουν την ανάγκη ύπαρξης μιας ορθολογικής διαχείρισης. Αυτή θεμελιώνεται μέσα από την έννοια της Ολοκληρωμένης Διαχείρισης Παράκτιας Ζώνης (ΟΔΠΖ). Η ΟΔΠΖ αποτελεί μια συνεχή και δυναμική διαδικασία, η οποία στοχεύει στην επίτευξη βιωσιμότητας των παράκτιων ζωνών. Ο ολοκληρωμένος σχεδιασμός δεν έχει εισαχθεί στην πράξη στον ελληνικό παράκτιο χώρο, η διαχείριση του οποίου πραγματοποιείται έμμεσα από τα Γενικά Πολεοδομικά Σχέδια. Στο δεύτερο κεφάλαιο πραγματοποιείται η οριοθέτηση της περιοχής μελέτης και κατόπιν αναλύεται η υφιστάμενη κατάσταση σε ό,τι αφορά το τοπικό φυσικό και ανθρωπογενές περιβάλλον. Η διερεύνηση των εναλλακτικών δυνατοτήτων ανάπτυξης της υπό μελέτη περιοχής δημιουργεί ένα πρόβλημα λήψης απόφασης, το οποίο προσεγγίζεται μέσω της πολυκριτηριακής λήψης αποφάσεων, η οποία αποτελεί το αντικείμενο του τρίτου κεφαλαίου. Η πολυκριτηριακή ανάλυση αποτελεί ένα από τα σημαντικότερα εργαλεία υποστήριξης αποφάσεων, που συμβάλει στην αποδόμηση της πολυπλοκότητας ενός προβλήματος απόφασης. Από τις διάφορες μεθοδολογίες που έχουν αναπτυχθεί, έμφαση δίδεται στην Αναλυτική Ιεραρχική Διαδικασία. Στο τέταρτο κεφάλαιο αρχικά πραγματοποιείται η διατύπωση τριών διαφορετικών εναλλακτικών αναπτυξιακών σεναρίων για την περιοχή της Νέας Αγχιάλου. O προσδιορισμός των στρατηγικών στόχων και προτεραιοτήτων για την περιοχή μελέτης ουσιαστικά διαμορφώνει το πρόβλημα λήψης απόφασης. Η εφαρμογή της μεθοδολογίας της Αναλυτικής Ιεραρχικής Διαδικασίας αναδεικνύει μια ορθολογική κατεύθυνση για την ανάπτυξη της παράκτιας ζώνης Νέας Αγχιάλου, η οποία θα ικανοποιεί με τον καλύτερο δυνατό τρόπο τους οικονομικούς, περιβαλλοντικούς και κοινωνικούς στόχους της βιώσιμης ανάπτυξης. Στο πέμπτο κεφάλαιο αναφέρονται τα συμπεράσματα του συνόλου της μελέτης
description: The main objective of the present thesis is the evaluation of the impacts of certain coastal zone management scenarios, using multi-criteria analysis (MCA), as part of a strategic planning of the Nea Agchialos Magnesia coastal area. In the first chapter a bibliographic review is performed about coastal zone management. Coastal zone constitutes the geomorphological area either side of the seashore, where the land interacts with the marine environment along with the human activities. Unique features gathered in coastal areas (such as valuable and sensitive ecosystems or human processes at social and economic level) confirm their importance, while the increasing environmental pressures exerted on the coastal areas raise the need for rational management. This is based on the concept of Integrated Coastal Zone Management (ICZM). ICZM is a continuous and dynamic process that aims to achieve sustainability of coastal zones. Integrated planning has not been introduced in practice in the Greek coastal areas, the management of which is carried out indirectly through the General Local Plans. The second chapter deals with the delimitation of the study area and then the current situation is analyzed with regard to the local natural and man-made environment. The examination of the alternative development options of the area under study creates a decision-making problem that is approached through multi-criteria decision making, which is the subject of the third chapter. Multi-criteria analysis is one of the most important decision support tools that contributes to the decomposition of the complexity of a decision problem. Several methodologies have been developed; in this case the interest is focused on the Analytic Hierarchy Process (AHP). Τhe formulation of three alternative development scenarios about the Nea Agchialos coastal zone takes place in the fourth chapter. The determination of the strategic objectives and priorities for the study area essentially shapes the particular decision making problem. The implementation of the methodology of the Analytic Hierarchy Process suggests a rational direction for the Nea Agchialos coastal zone development, which will satisfy the economic, environmental and social objectives of sustainable development, in the best possible way. The fifth chapter reports the conclusions of the entire study